open-index/open-wikipedia-markdown huggingface dataset:
Κωνσταντίνος Β΄ της Ιμερετίας

Ο **Κωνσταντίνος Β΄**,  *Κωνσταντίνος Β΄*, (απεβ. το 1401) από τον Οίκο των Βαγρατιδών-Ιβηρίας, ήταν βασιλιάς του Ιμερέτι (δηλ. της δυτικής Γεωργίας) από το 1396 μέχρι το τέλος του το 1401.

## Βιογραφία
Γεννήθηκε κάποια στιγμή μετά το 1358 στην οικογένεια του Βαγράτ Α΄, τότε δούκα (και πρώην βασιλιά) του Ιμερέτι, και της συζύγου του, μίας Τζακέλι ευγενούς του Σάμτσχε. Ήταν νεότερος αδελφός δύο διαδοχικών βασιλέων του Ιμερέτι, του Αλέξανδρου Α΄ και του Γεωργίου Α΄, οι οποίοι είχαν απομακρυνθεί από το βασίλειο της Γεωργίας κατά τις εισβολές του Τιμούρ σε αυτή τη χώρα. Μετά το τέλος του Γεωργίου Α΄ στη μάχη με τον Βάμεκ Α΄ Νταντιάνι δούκα της Μινγκρελίας το 1392, ο Κωνσταντίνος και ο ανιψιός του Δημήτριος, γιος του Αλεξάνδρου Α΄ του Ιμερέτι κατέφυγαν στα βουνά του Βορείου Καυκάσου, ενώ το Ιμερέτι ενσωματώθηκε από τον Γεώργιο Ζ΄ της Γεωργίας στη Γεωργία.

Το 1396 ο Κωνσταντίνος Β΄ εκμεταλλεύτηκε τον συνεχή πόλεμο του Γεωργίου Ζ΄ με τον Τιμούρ Λενκ, στον οποίο πόλεμο σκοτώθηκε μεγάλος αριθμός Ιμερετίων , και το τέλος του Βάμεκ Α΄ Νταντιάνι και επέστρεψε στο Ιμερέτι. Κατέκτησε μία σειρά από φρούρια στη χώρα και αυτοανακηρύχτηκε βασιλιάς. Στη συνέχεια, προσπάθησε να κερδίσει τους δούκες της Μινγκρέλια και της Γκούρια και τους Σβανς, αλλά σκοτώθηκε το 1401. Καθώς ο Κωνσταντίνος Β΄ ήταν άτεκνος, το στέμμα του Ιμερέτι επρόκειτο να παραδοθεί στον νεαρό και αδύναμο ανιψιό του Δημήτριο, αλλά το Ιμερέτι επανανακτήθηκε από τον Γεώργιο Ζ΄ της Γεωργίας.

## Βιβλιογραφικές αναφορές


Κατηγορία:Δυναστεία των Μπαγκρατιόνι
Φίλινγκεν-Σβένινγκεν

Το **Φίλινγκεν-Σβένινγκεν** (γερμανικά: *Villingen-Schwenningen*) είναι πόλη στο διαμέρισμα Σβάρτσβαλντ-Μπάαρ στη νότια Βάδη-Βυρτεμβέργη της Γερμανίας. Σύμφωνα με την απογραφή του 2019 έχει πληθυσμό 85.838 κατοίκους.

## Γεωγραφία
Το Φίλινγκεν-Σβένινγκεν βρίσκεται στην ανατολική άκρη του Μέλανα Δρυμού περίπου 700 μέτρα πάνω από την επιφάνεια της θάλασσας. Η πηγή του ποταμού Νέκαρ βρίσκεται στο Σβένινγκεν (Schwenninger Moos), ενώ το Φίλινγκεν διασχίζεται από τον ποταμό Μπρίγκαχ που είναι το μεγαλύτερο από τα δύο ρεύματα του Δούναβη.

## Πληθυσμός

### Αριθμός κατοίκων

Πηγή: Κρατική Στατιστική Υπηρεσία της Βάδης-Βυρτεμβέργης

### Μεγαλύτερες κοινότητες ξένων

## Παραπομπές


Κατηγορία:Πόλεις της Βάδης-Βυρτεμβέργης
Καρίτσα Ιωαννίνων

Η **Καρίτσα** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Η Καρίτσα απέχει 22 χιλιόμετρα Δ.-ΒΔ. από την πόλη των Ιωαννίνων και 16 χιλιόμετρα Δ.-ΒΔ. από την Ελεούσα (έδρα του δήμου) και είναι σε υψόμετρο 580 μέτρα. Βορειοδυτικά είναι η Ζίτσα, νοτιοανατολικά η Κληματιά ενώ ανατολικά από το χωριό περνάει ο χείμαρρος Λάκος Καψάλη. Οι κάτοικοί της ασχολούνται με την καλλιέργεια αμπελιών και παραγωγή κρασιών, η οποία εντάσσεται στην  αμπελουργική ζώνη της Ζίτσας, καθώς και με την μελισσοκομία.  

Στο «Χρονικό της Βοτσάς» (δηλ. της Ιεράς Μονής Κοιμήσεως Θεοτόκου Βουτσάς ή Βοτσάς) αναφέρεται λίγο μετά το 1430, ότι οι κάτοικοί του χωριού (Καριτσιώτες) μαζί με τους Ζαγορισίους απαλλάσσονται από φόρους του Τούρκου Σινάν πασιά για εκδουλεύσεις που του παρήχαν, προνόμιο που διατηρήθηκε μέχρι το 1690. 

Είναι ο τόπος που γεννήθηκε ο οπλίτης Μπουκουβάλας Γεώργιος του Δημητρίου που θεωρείται ένας από τους τρεις  πρώτους νεκρούς του Ελληνοϊταλικού πολέμου. Σκοτώθηκε στο Αηδονοχώρι Κόνιτσας στις 5:30 το ξημέρωμα της 28ης Οκτωβρίου 1940. Προς τιμή του υπάρχει στο χωριό ανδριάντας.

## Ονομασία
Σύμφωνα με τον Παναγιώτη Αραβαντινό αναφέρεται ως *Καρίτζα* που σημαίνει «μικρή κάρα», σύμφωνα με τον Ιωάννη  Λαμπρίδη ως *Καρύτσα* που το {υ}δηλώνει τη συσχέτισή του με την καρυδιά, ενώ ο Οικονόμου ότι προέρχεται από το σλαβικό *koryto* που σημαίνει *η σκάφη,* *η κοίτη* ή από το σλαβικό *garъ*  που σημαίνει *καίω*. 

## Διοικητικά στοιχεία
Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την τοπική κοινότητα Καρίτσας της δημοτικής ενότητας Ζίτσας που υπάγεται στο δήμο Ζίτσας και σύμφωνα με την απογραφή 2011 απογράφονται 207 κάτοικοι.
## Εξωτερικοί σύνδεσμοι
* Δυο ηρωικές ιστορίες από το πόλεμο του ’40 και μια αφήγηση για τη δράση των Γερμανών από το https://www.dimotikoradiofono.gr/
* Καρίτσα Ζίτσας Ιωάννινα Ήπειρος .Βίντεο Οδοιπορικό .Travel Video.Greek Villages

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Αγία Παρασκευή Μαγνησίας

Η  **Αγία Παρασκευή** είναι οικισμός της τοπικής κοινότητας και δημοτικής ενότητας Πορταριάς, του δήμου Βόλου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.
*Η Αγία Παρασκευή έχει χαρακτηριστεί ως παραδοσιακός οικισμός.

## Γεωγραφία
Η Αγία Παρασκευή είναι ορεινός οικισμός του νομού Μαγνησίας. Βρίσκεται ανάμεσα στην Πορταριά και τη Μακρινίτσα, σε μέσο σταθμικό υψόμετρο 620 μέτρων. Απέχει 15 χιλιόμετρα περίπου βορειοανατολικά του Βόλου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Πορταριάς του δήμου Πορταριάς. Με το ΦΕΚ 87Α - 07/06/2010 αποσπάστηκε από τον δήμο Πορταριάς και προσαρτήθηκε στον δήμο Βόλου.

## Αξιοθέατα
*Η Μονή Παναγίας της Οδηγήτριας, μετόχι της Μονής Φιλοθέου του Αγίου Όρους. Γυναικείο μοναστήρι που ιδρύθηκε το 1961 στις Σταγιάτες Πηλίου από επτά μοναχές, με επικεφαλής την γερόντισσα Μακρίνα (απεβ. 1995). Αργότερα, το μοναστήρι μεταφέρθηκε στη σημερινή του θέση, στην οικία ενός Άγγλου. Ακολουθεί το αγιορείτικο τυπικό και εορτάζει στις 20 Ιουνίου και στις 15 Αυγούστου.
*Το εκκλησάκι της Αγίας Παρασκευής, ανακαινισμένο το 2010

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 2006 (ΠΛΜ)
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, εκδ. 2002-4
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Δημήτριος Α΄ της Ιμερετίας

Ο **Δημήτριος**,  *Demetre,* (απεβ. το 1455) από τον Οίκο των Βαγρατιδών-Ιβηρίας ήταν Γεωργιανός βασιλικός πρίγκιπας. Ήταν δούκας του Ιμερέτι, με διαλείμματα, από το 1401 έως το 1455.

## Βιογραφία
Ο Δημήτριος ήταν γιος του Αλέξανδρου Α΄ του Ιμερέτι (απεβ. το 1389), ο οποίος είχε αποσχιστεί από το βασίλειο της Γεωργίας κατά τις εισβολές του Τιμούρ στη χώρα αυτή το 1387. Αφού σκοτώθηκε ο θείος του Γεώργιος Α΄ το 1392, ο Δημήτριος παρασύρθηκε από τον άλλο θείο του, τον Κωνσταντίνο (Β΄), για να αναζητήσει καταφύγιο στα βουνά του Καυκάσου. Κατάφεραν να επιστρέψουν στο Ιμερέτι το 1396, οπότε ο Κωνσταντίνος Β΄ ανακηρύχθηκε βασιλιάς. Αυτός απεβίωσε άτεκνος το 1401, αφήνοντας τον θρόνο στον νεαρό και αδύναμο Δημήτριο. Ωστόσο την ανάρρησή του στον θρόνο εμπόδισε ο Γεώργιος Ζ΄ της Γεωργίας, ο οποίος, μόλις απελευθερώθηκε από έναν παρατεταμένο πόλεμο με τον Τιμούρ Λενκ, εισέβαλε στο Ιμερέτι. Οι Δαδιάνι της Μινγκρελίας και οι ευγενείς του Ιμερέτι αιχμαλώτισαν τον Δημήτριο και τον παρέδωσαν στον Γεώργιο Ζ΄, ο οποίος του φέρθηκε με προσοχή και τον έστειλε σε ασφαλές καταφύγιο στο Σομχίτη του Καρτλία. Ο Αλέξανδρος Α΄ της Γεωργίας, ο οποίος νυμφεύτηκε την αδελφή του Δημητρίου Τάμαρ περί το 1415, τον επανέφερε στηο Ιμερέτι ως υποτελή *[[Ερίσταβη|εριστάβι]]* (δούκα, φεουδάρχη). Ο Δημήτριος παρέμεινε πιστός στο στέμμα της Γεωργίας και απεβίωσε το 1455 .

Ο ισχυρισμός του Γεωργιανού ιστορικού των αρχών του 18ου αι. πρίγκιπα Βαχούστι, ότι ο Βαγράτ ΣΤ΄, ο προπάτορας της μετέπειτα δυναστείας των βασιλέων του Ιμερέτι, ήταν γιος του Δημητρίου, είναι ψευδής. Η εκδοχή υιοθετήθηκε από τη Mαρί-Φελισιτέ Μπροσέ τον 19ο αι. και επέζησε μέχρι τον 2ό αι. Έχει απορριφθεί από αρκετούς μελετητές και ο Κύριλ Τουμάνοφ διευκρίνισε τελικά την πραγματική καταγωγή του Βαγράτ ως εγγονού του Κωνσταντίνου Α΄ της Γεωργίας.

## Βιβλιογραφικές αναφορές


Κατηγορία:Δυναστεία των Μπαγκρατιόνι
Αγία Παρασκευή Καλαμπάκας Τρικάλων

Η **Αγία Παρασκευή** είναι χωριό της δημοτικής κοινότητας και δημοτικής ενότητας (τέως δήμου) Καλαμπάκας, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας.

Οι παλαιότερες ονομασίες του οικισμού ήταν *Ριζό* και *Παρασκευή*.

## Γεωγραφικά στοιχεία
Η Αγία Παρασκευή είναι ημιορεινός οικισμός στο κεντρικό τμήμα του νομού Τρικάλων. Βρίσκεται στις βορειοανατολικές απολήξεις του Κόζιακα, λίγο νοτιότερα της Καλαμπάκας και κοντά στη δυτική όχθη του Πηνειού, σε μέσο σταθμικό υψόμετρο 340 μέτρων. Απέχει περίπου 22 χιλιόμετρα βορειοδυτικά των Τρικάλων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός εμφανίζεται διοικητικά το 1883 και, μέχρι το 1912, ονομαζόταν *Ριζό*. Κατόπιν μετονομάστηκε σε *Παρασκευή* και διατήρησε αυτή την ονομασία μέχρι το 1940, οπότε μετονομάστηκε σε *Αγία Παρασκευή*. Με το ΦΕΚ 11Α - 17/01/1953 ο οικισμός αποσπάστηκε από την κοινότητα Διάβας και προσαρτήθηκε στον δήμο Καλαμπάκας, ο οποίος, το 2018, μετονομάστηκε σε δήμο Μετεώρων.

## Αξιοθέατα
* Οι πηγές «Κρύα Βρύση», «Καναλάκι» και «Καμάρα», που υδροδοτούν το χωριό, όπως και οι πέτρινες βρύσες «Αγία Σωτήρα» και «Μυχός»
* Η εκκλησία του Αγίου Νικολάου, στο κέντρο του χωριού, κτίσμα προγενέστερο του 1766
* Η Μεταμόρφωση του Σωτήρος, βόρεια του χωριού, κτίσμα προγενέστερο του 1712 που πιθανόν υπήρξε μοναστήρι παλαιότερα, με αξιόλογες τοιχογραφίες
* Τα ξωκκλήσια της Αγίας Παρασκευής και του Αγίου Νικολάου, που χρονολογούνται πριν το 1900
* Ο εποχικός, εντυπωσιακός καταρράκτης της Αγίας Παρασκευής, ύψους 80 μ. περίπου, στην απόκρημνη θέση «Κόντενα» βορειοδυτικά του χωριού, όπου και το εκκλησάκι του Αγίου Νικολάου
* Το θολωτό γεφύρι της Σαρακήνας, που χρησίμευε για την επικοινωνία με το ομώνυμο χωριό.

## Εκδηλώσεις-Έθιμα
* Το πανηγύρι της γιορτής της Αγίας Παρασκευής στις 26 Ιουλίου, στην κεντρική πλατεία του χωριού
* Η γιορτή στις 21 Μαΐου, στο ξωκκλήσι του Αγίου Νικολάου
* Το βράδυ της παραμονής της Πρωτομαγιάς γίνονται τα «κλείδωνα» ή «κονοϊμολέ» Οι γυναίκες μεταφέρουν τα «γκιούμια» (δοχεία νερού) στολισμένα με τριαντάφυλλα πηγαίνουν στις βρύσες και τραγουδούν. Κατόπιν μαζεύονται όλοι στην πλατεία του χωριού για να χορέψουν και να τραγουδήσουν. Οι άντρες πίνουν νερό από το «γκιούμι» της υποψήφιας νύφης.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Λα Μπουασιέρ (Καλβαντός)

Το **Λα Μπουασιέρ** (γαλλικά: *La Boissière*) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.

Οι κάτοικοί του είναι γνωστοί ως Μπουασιεριέν (γαλλικά: *Boissiériens*).

## Παραπομπές


Κατηγορία:Κοινότητες του Καλβαντός
Αγία Παρασκευή Κυπάρισσου Λάρισας

Η **Αγία Παρασκευή** είναι χωριό της τοπικής κοινότητας Κυπάρισσου, της δημοτικής ενότητας Κραννώνος, του δήμου Κιλελέρ, της περιφερειακής ενότητας (τέως νομού) Λάρισας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαρίσης του νομού Λαρίσης, στο γεωγραφικό διαμέρισμα Θεσσαλίας. Οι παλαιότερες ονομασίες του χωριού ήταν *Καρατζόλι* και *Τρύπα*.
## Γεωγραφία
Η Αγία Παρασκευή είναι ημιορεινός οικισμός του νοτιοκεντρικού τμήματος του νομού, στις πλαγιές του μικρού βουνού Φυλλήιον και σε μέσο σταθμικό υψόμετρο 330 μέτρων. Απέχει 33 χιλιόμετρα περίπου νότια  της Λάρισας.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός εμφανίζεται διοικητικά το 1833 ως *Καρατζόλι*. Το 1927 μετονομάστηκε σε  *Τρύπα*, ονομασία που διατήρησε μέχρι το 1953, οπότε μετονομάστηκε σε Αγία Παρασκευή.
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Κυπαρίσσου και προσαρτήθηκε στον δήμο Κραννώνος 
*Με το ΦΕΚ 87Α - 07/06/2010 ο οικισμός αποσπάστηκε από τον δήμο Κραννώνος και προσαρτήθηκε στον δήμο Κιλελέρ

(Πηγή: (Πηγή:))
## Αξιοθέατα
*Η εκκλησία της Αγίας Παρασκευής στη δυτική είσοδο του χωριού.

## Σημείωση
Στην ίδια περιφερειακή ενότητα (Λάρισας) αλλά στον Δήμο Αγιάς είναι ο συνώνυμος οικισμός Αγία Παρασκευή.  

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Στεροειδής ορμόνη

μικρογραφία|Στεροειδείς ορμόνες. Από την 17α-υδροξυπρογεστερόνη (17-OHP) προς τη δημιουργία των 11-οξυανδρογόνων.
Η **στεροειδής ορμόνη** είναι ένα στεροειδές που δρα ως ορμόνη. Οι στεροειδείς ορμόνες εκκρίνονται από τρεις τύπους αδένων - τον φλοιό των επινεφριδίων, τους όρχεις και τις ωοθήκες - και κατά τη διάρκεια της εγκυμοσύνης από τον πλακούντα. Όλες οι στεροειδείς ορμόνες προέρχονται από τη χοληστερόλη. Μεταφέρονται με την κυκλοφορία του αίματος στα κύτταρα διαφόρων οργάνων-στόχων και επιτελούν ένα ευρύ φάσμα φυσιολογικών λειτουργιών. Μπορούν να καταταχθούν σε δύο κατηγορίες με βάση τα όργανα στα οποία παράγονται: κορτικοστεροειδή (επινεφρίδια) και στεροειδή φύλου (λέγονται και ορμόνες φύλου).

Σε αυτές τις δύο κατηγορίες υπάρχουν πέντε τύποι ανάλογα με τους υποδοχείς στους οποίους συνδέονται: γλυκοκορτικοειδή και μεταλλοκορτικοειδή (κορτικοστεροειδή) και ανδρογόνα, οιστρογόνα και προγεσταγόνα (στεροειδή φύλου). Τα παράγωγα της βιταμίνης D είναι ένα έκτο στενά συνδεδεμένο ορμονικό σύστημα με ομόλογους υποδοχείς. Έχουν κάποια από τα χαρακτηριστικά των στεροειδών αυτών.

Οι στεροειδείς ορμόνες βοηθούν στον έλεγχο του μεταβολισμού, της φλεγμονής, των λειτουργιών του ανοσοποιητικού, της ισορροπίας του αλατιού και του νερού, στην ανάπτυξη σεξουαλικών χαρακτηριστικών και στην ικανότητα αντοχής σε τραυματισμούς και ασθένειες. Ο όρος "στεροειδείς ορμόνες" περιγράφει τόσο τις ορμόνες που παράγονται από το σώμα όσο και τα τεχνητά παραγόμενα φάρμακα που αναπαράγουν τη δράση των φυσικά συναντώμενων στεροειδών.

## Παραπομπές


Κατηγορία:Στεροειδή
Κατηγορία:Στεροειδείς ορμόνες
Ελένη Τοσίτσα

Η **Ελένη Τοσίτσα** (1796 - 1 Απριλίου 1866) ήταν σημαντική ευεργέτης πολιτιστικών και εκπαιδευτικών ιδρυμάτων στην Ελλάδα, συμπεριλαμβανομένου του Εθνικού Αρχαιολογικού Μουσείου και του Εθνικού Μετσόβιου Πολυτεχνείου.

Η Ελένη Τοσίτσα γεννήθηκε στο Μέτσοβο της Ηπείρου το 1796. Παντρεύτηκε τον Μιχαήλ Τοσίτσα το 1818 και μετακόμισε μαζί του πρώτα στην Αλεξάνδρεια το 1820 και μετά στην Αθήνα το 1854. Κατά τη διάρκεια της ελληνικής επανάστασης, οργάνωσε την αγορά και την απελευθέρωση των υπόδουλων Ελλήνων από τα αιγυπτιακά σκλαβοπάζαρα. Μετά τον θάνατο του συζύγου της το 1855, κληρονόμησε το μεγαλύτερο μέρος της περιουσίας του, το οποίο έδωσε εντολή στη διαθήκη του να χρησιμοποιηθεί προς όφελος του ελληνικού κράτους. Η Τοσίτσα δώρισε μεγάλα ποσά από αυτά τα χρήματα σε διάφορα σχολεία, συμπεριλαμβανομένης της χρηματοδότησης ενός νέου κτιρίου για το παρθεναγωγείο της Εκπαιδευτικής Εταιρείας (γνωστό ως Τοσίτσειο), και την ίδρυση παρθεναγωγείου στη γενέτειρά της, το Μέτσοβο, και στο Ορφανοτροφείο της Βασίλισσας Αμαλίας.

Στις 14 Μαΐου του 1860, δώρισε ένα οικόπεδο στο Ελληνικό Δημόσιο για να παράσχει χώρο για το Εθνικό Μετσόβιο Πολυτεχνείο, γνωστό και ως Πολυτεχνείο Αθηνών. Το πανεπιστήμιο μεταφέρθηκε σε αυτήν την τοποθεσία στην οδό Πατησίων το 1871. Το όνομα «Μετσόβιο» αναφέρεται στην πόλη Μέτσοβο της Ηπείρου, την πατρίδα της Ελένης Τοσίτσα και του Μιχαήλ Τοσίτσα καθώς και δύο άλλων ευεργετών, του Νικόλαου Στουρνάρα και του Γεωργίου Αβέρωφ.

Το Εθνικό Αρχαιολογικό Μουσείο, το οποίο βρισκόταν αρχικά στην Αίγινα, μεταφέρθηκε στην Αθήνα όταν η πόλη έγινε πρωτεύουσα το 1834. Η κατασκευή ενός κτιρίου ξεκίνησε το 1866 αφού η Τοσίτσα δώρισε το οικόπεδο στο οποίο βρίσκεται τώρα το μουσείο, και το κτίριο άνοιξε στο κοινό το 1889. Η οδός που εκτείνεται μεταξύ του μουσείου και του Εθνικού Μετσόβιου Πολυτεχνείου ονομάζεται πλέον οδός Τοσίτσα.

Πέθανε την 1η Απριλίου του 1866 στην Αθήνα.

## Παραπομπές


## Εξωτερικοί σύνδεσμοι
Ελληνική Κοινότητα Αλεξανδρείας (ΕΚΑ)

Κατηγορία:Έλληνες ευεργέτες
Κατηγορία:Έλληνες της Αιγύπτου
Ε
Γκρίμποβο Ιωαννίνων

Το **Γκρίμποβο** είναι ημιορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Γκρίμποβο βρίσκεται στα όρια με την Περιφερειακή Ενότητα Θεσπρωτίας στο ψηλότερο σημείο λοφοσειράς ανάμεσα σε δυο φαράγγια σε υψόμετρο 212 μέτρα. Απέχει 37 χλμ. Δ. από την πόλη των Ιωαννίνων και 31 χλμ. Δ.-ΝΔ. από την Ελεούσα (έδρα του δήμου). Βόρεια του χωριού περνάει ο ποταμός Καλαμάς (Θύαμις) ενώ νότια η ΕΟ Ιωαννίνων - Ηγουμενίτσας. 

Η ονομασία του, σύμφωνα με μια άποψη προέρχεται από τη βλάχικη λέξη ** ***καμπούρα*, *ύβος* και σημαίνει περιοχή – οικισμός που βρίσκεται σε κορυφή λόφου και είναι συναφής με το τοπωνύμιο Γρίμποβο Άρτας, το οποίο είναι χτισμένο στους πρόποδες βραχώδους γυμνής λοφοσειράς. Σύμφωνα με δεύτερη άποψη, από τη *σλαβική* λέξη *гриб* (γκριμπ), δηλ. μανιτάρι και σημαίνει τοποθεσία όπου ευδοκιμούν τα μανιτάρια.

## Διοικητικά - πληθυσμιακά στοιχεία
Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης, μαζί με τα Σέλτσανα αποτελούν την τοπική κοινότητα Γκρίμποβου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 ως κοινότητα απογράφονται 99 κάτοικοι ενώ ως οικισμός 82. Οι απογραφές πραγματικού πληθυσμού (*de facto)* μετά τον Β΄Παγκόσμιο Πόλεμο είναι:

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Όγκνιεν Γιάραμαζ

Ο **Όγκνιεν Γιάραμαζ** (  Κρούσεβατς, 1 Σεπτεμβρίου 1995) είναι Σέρβος επαγγελματίας καλαθοσφαιριστής. Με ύψος 1.93 μέτρων,  αγωνίζεται στη θέση του σούτινγκ γκαρντ.

## Επαγγελματική σταδιοδρομία
Άρχισε να παίζει μπάσκετ σε ένα σύλλογο με έδρα την πόλη Νάπρεντακ Κρούσεβατς όπου έμεινε μέχρι το 2006. Στη συνέχεια πήγε στην Παρτιζάν, παίζοντας για τις κατηγορίες νέων.

Το καλοκαίρι του 2013 υπέγραψε συμβόλαιο με τη Μέγκα Βιζούρα  Δόθηκε δανεικός στη Σμεντέρεβο 1953 για την περίοδο 2013–14, όπου έκανε την πρώτη επαγγελματική συμμετοχή του. Επέστρεψε στη Μέγκα Βιζούρα το καλοκαίρι του 2014. Αποχώρησε από την Μέγκα μετά το τέλος της περιόδου 2016-17.

Στις 3 Ιανουαρίου 2018, ο Γιάραμαζ υπέγραψε εκ νέου με την Μέγκα.

Τον Ιούνιο του 2018, υπέγραψε διετές συμβόλαιο με την Σαν Πάμπλο Μπούργος. 

Στις 2 Ιουλίου 2021, υπέγραψε με την Μπάγερν Μονάχου του Πρωταθλήματος Γερμανίας (BBL) και της Ευρωλίγκα. Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78.

Στις 13 Ιουλίου 2023, ανακοινώθηκε η επιστροφή του στην Παρτίζαν Βελιγραδίου για δύο χρόνια. Τη σεζόν 2023-24, στην Ευρωλίγκα είχε κατά μέσο όρο από 3.2 πόντους με 1.5 ασίστ και 1.3 ριμπάουντ ενώ στην Αδριατική Λίγκα μέτρησε 12.7 πόντους με 1.7 ριμπάουντ και 3.8 ασίστ σε 25.9 λεπτά εντός παρκέ.

Στις 27 Αυγούστου 2024, συμφώνησες με την ισπανική Μπασκόνια. Τη σεζόν 2024-25, είχε 4.9 πόντους, 1.2 ριμπάουντ και 1.4 ασίστ ανά ματς στην Ευρωλίγκα. Στις 5 Ιουλίου 2025, αποτέλεσε παρελθόν για την ισπανική ομάδα.

### Δικαιώματα ντράφτ ΝΒΑ
Στις 22 Ιουνίου 2017, ο Γιάραμαζ επιλέχθηκε με την 58η συνολική επιλογή στο ντραφτ του NBA του 2017 από τους Νιου Γιορκ Νικς. Έπαιξε για τους Νικς κατά τη διάρκεια του Σάμερ Λιγκ του ΝΒΑ του 2017.

## Τίτλοι

### Συλλογικοί

#### Μέγκα

* Κύπελλο Σερβίας: (2016)

#### [[Παρτίζαν Βελιγραδίου (καλαθοσφαίριση ανδρών)|Παρτίζαν Βελιγραδίου]]

* 2x Κύπελλο Σερβίας: (2019, 2020)

#### [[Μπάγερν Μονάχου (καλαθοσφαίριση)|Μπάγερν Μονάχου]]

* Κύπελλο Γερμανίας: (2023)

## Προσωπική ζωή
Ο μεγαλύτερος αδελφός του, Νεμάνια, είναι επίσης επαγγελματίας καλαθοσφαιριστής.

## Παραπομπές


## Εξωτερικοί σύνδεσμοι

* Ο Όγκνιεν Γιάραμαζ στο aba-liga.com
* Ο Όγκνιεν Γιάραμαζ  στο draftexpress.com
* Ο Όγκνιεν Γιάραμαζ στο fiba.com

Κατηγορία:Σέρβοι καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές Ευρωμπάσκετ 2022
Γιόσουα Ομπίζι

Ο **Γιόσουα Ομπίζι** (γεννήθηκε στις 23 Μαΐου 2000) είναι Γερμανός επαγγελματίας καλαθοσφαιριστής της Μπάγερν Μονάχου του Γερμανικού Πρωταθλήματος .

## Πρώιμη ζωή και σταδιοδρομία
Δεδομένου ότι έπαιζε μπάσκετ σε επίπεδο κάτω των 10 ετών, ο Ομπίζι προπονήθηκε υπό την καθοδήγηση του Ρόμπερτ Σάινμπεργκ, διευθυντή της  (IBAM).  Μέσω της IBAM αγωνίστηκε στην  (JBBL), το γερμανικό πρωτάθλημα κάτω των 16 ετών και το  (NBBL), το γερμανικό πρωτάθλημα κάτω των 19 ετών.  Την περίοδο 2016–17, ο Ομπίζι άρχισε να παίζει για την , μία ανώτερη ομάδα στην 1. Regionalliga, το γερμανικό πρωτάθλημα τέταρτης κατηγορίας.  Τον Φεβρουάριο του 2018, δόθηκε δανεικός στην Μπρόζε Μπάμπεργκ για το προκριματικό τουρνουά του Μονάχου για το Τουρνουά της Επομένης Γενιάς της Αντίντας του 2018, μία διεθνή αθλητική εκδήλωση νέων. 

## Επαγγελματική πορεία
Στις 23 Νοεμβρίου 2018, ο Ομπίζι υπέγραψε συμβόλαιο με τον Ες Όλιβερ Βίρτσμπουργκ του Γερμανικού Πρωταθλήματος μέχρι το 2022.  Κατά τη διάρκεια της χρονιάς, συνέχισε να παίζει με την IBAM στο NBBL και με την MTSV Σβάμπινγκ στο 1. Regionalliga.   Ο Ομπίζι έκανε την πρώτη επαγγελματική συμμετοχή με τη Βίρτσμπουργκ στις 12 Δεκεμβρίου, καταγράφοντας οκτώ πόντους και επτά ριμπάουντ σε μία νίκη με 95–77 επί της Πρίστινα στο FIBA Europe Cup .  Στις 26 Δεκεμβρίου, στον παρθενικό αγώνα του στο Γερμανικό Πρωτάθλημα με τη Μπάγερν Μονάχου, σημείωσε 12 πόντους, τέσσερις ασίστ και τρία κλεψίματα.  Στις 6 Φεβρουαρίου 2019, ο Ομπίζι σημείωσε 21 πόντους, με τέσσερα τρίποντα, στη νίκη με 92–83 στο FIBA Europe Cup επί της Σολνόκι Ολάι .  Στις 27 Φεβρουαρίου, επιλέχτηκε στο All-Star Game του NBBL του 2019.  Ο Ομπίζι, στις 12 Απριλίου, έλαβε μέρος στο Νάικ Χουπ Σάμιτ, όπου αντιμετώπισε κορυφαίους Αμερικανούς παίχτες λυκείου.  Στις 21 Απριλίου, δήλωσε για το ντραφτ του NBA του 2019 .  Στις 23 Ιουλίου 2021, ο Ομπίζι υπέγραψε τριετές συμβόλαιο με την Μπάγερν Μονάχου . 

## Σταδιοδρομία στην Εθνική ομάδα
Το 2018, ο Ομπίζι έπαιξε για τη γερμανική εθνική ομάδα εφήβων στο τουρνουά Άλμπερτ Σβάιτσερ .  Σε επτά αγώνες, είχε κατά μέσο όρο 11,1 πόντους, 3,4 ριμπάουντ και 2,0 ασίστ ανά αγώνα, οδηγώντας τη Γερμανία στο χρυσό μετάλλιο.  Τον Φεβρουάριο του 2019, ο Ομπίζι κλήθηκε από την εθνική ομάδα της Γερμανίας για τα προκριματικά του Παγκοσμίου Κυπέλλου της FIBA του 2019, αλλά δεν ταίριαξε ποτέ. 

## Παραπομπές


## Εξωτερικοί σύνδεσμοι
* Προφίλ στην Ιστοσελίδα του Γερμανικού Πρωταθλήματος 
* Προφίλ στην Ιστοσελίδα της Εσ Όλιβερ Βίρτσμπουργκ 

Κατηγορία:Καλαθοσφαιριστές σ.Όλιβερ Βίρτσμπουργκ
Κατηγορία:Σμολ φόργουορντ
Κατηγορία:Καλαθοσφαιριστές Μπάγερν Μονάχου
Κατηγορία:Σελίδες με μη επιθεωρημένες μεταφράσεις
Τζέισον Τζορτζ (καλαθοσφαιριστής)

Ο **Τζέισον Τζορτζ** (γεννήθηκε στις 21 Μαΐου 2001) είναι Γερμανός καλαθοσφαιριστής . Είναι στην σύνθεση του συλλόγου του Γερμανικού Πρωταθλήματος Μπάγερν Μονάχου .

## Σταδιοδρομία
Ο Τζορτζ έπαιξε για την TSG Σέφλινγκεν 1864 και για την ομάδα Ούρσπρινγκσουλε .  Με την τελευταία, πέτυχε καταπληκτικά αποτελέσματα την περίοδο 2016/17 στο JBBL: κατά μέσο όρο είχε 25,7 πόντους, 19,4 ριμπάουντ και 4,3 ασίστ σε εννέα αποστολές.  Χρησιμοποιήθηκε επίσης για το NBBL και την ανδρική ομάδα της TuS Ούρσπρινγκσουλε στο δεύτερο περιφερειακό πρωτάθλημα.  Το καλοκαίρι του 2017, ο Τζορτζ πήγε στο νεανικό τμήμα της ομάδας του Γερμανικού Πρωταθλήματος, Ράτιοφαρμ Ουλμ και συμπεριλήφθηκε στην Ακαδημία Όραντζ για την 2.Bundesliga ProA, στην οποία τα ταλέντα της Ουλμ αποκτούν εμπειρία στον ανδρικό τομέα και εισάγονται στην ομάδα του Γερμανικού Πρωταθλήματος. Με την ομάδα έχασε την παραμονή στη δεύτερη κατηγορία (Bundesliga ProA) τη χρονιά 2017/18 και υποβιβάστηκε.  Τον Αύγουστο του 2018 μαζί με άλλα ταλέντα από ευρωπαϊκές χώρες συμμετείχαν στο «Μπάσκετ Χωρίς Σύνορα Ευρώπης», ένα προπονητικό στρατόπεδο που διοργανώθηκε από το NBA και την παγκόσμια ένωση της FIBA, στο Βελιγράδι. 

Στα τέλη Νοεμβρίου 2018, ο Τζορτζ πήγε στο τμήμα νέων της Μπάγερν Μονάχου για να παίξει στη δεύτερη και τρίτη ομάδα ανδρών καθώς και στην Ομάδα Κάτω των 19.  Με την Ομάδα Κάτω των 19, έγινε πρωταθλητής Γερμανίας στα τέλη Μαΐου 2019.  Στα τέλη Ιανουαρίου 2020, χρησιμοποιήθηκε για πρώτη φορά στον αγώνα του Γερμανικού Πρωταθλήματος με τη Βόννη.  Κατά τη διάρκεια της περιόδου 2020/21, ο Τζέισον έπαιξε για πρώτη φορά στην Ευρωλίγκα με την AX Αρμάνι Εξτσέιντζ Μιλάνο. 

### Εθνική ομάδα
Ο Τζορτζ έπαιξε έξι παιχνίδια για τη γερμανική εθνική ομάδα παίδων κατά τη διάρκεια του Ευρωπαϊκού Πρωταθλήματος Παίδων το 2017.  Τον Απρίλιο του 2018 κέρδισε το τουρνουά Άλμπερτ Σβάιτσερ με την εθνική ομάδα εφήβων της Γερμανίας.  Στο Ευρωπαϊκό Πρωτάθλημα Εφήβων 2018 στη Λετονία, πέτυχε κατά μέσο όρο 7,3 πόντους και 4,3 ριμπάουντ ανά αγώνα και πήρε την έκτη θέση με τη γερμανική ομάδα στην τελική κατάταξη. 

## Διαδικτυακοί σύνδεσμοι

* Τζέισον Τζορτζ – Προφίλ παίχτη στην ιστοσελίδα της Μπάρμερ 2. Μπάσκετμπολ-Μπουντεσλίγκα (ΠροΑ και ΠροΒ)

## Ατομικές αποδείξεις


Κατηγορία:Σελίδες με μη επιθεωρημένες μεταφράσεις
Κατηγορία:Γερμανοί καλαθοσφαιριστές
Νιχάντ Τζέντοβιτς

Ο **Νιχάντ Τζέντοβιτς** (*Nihad Đedović*, 12 Ιανουαρίου 1990) είναι Βόσνιος επαγγελματίας καλαθοσφαιριστής της Ουνικάχα Μάλαγα. Εκπροσώπησε επίσης την εθνική ομάδα καλαθοσφαίρισης της Βοσνίας και Ερζεγοβίνης διεθνώς.

## Επαγγελματική σταδιοδρομία
Ο Τζέντοβιτς ξεκίνησε την σταδιοδρομία του με την ΚΚ Μπόσνα, αλλά η Μπαρτσελόνα υπέγραψε μαζί του όταν ήταν μόλις 16 ετών. Ποτέ δεν είχε πραγματική ευκαιρία να παίξει στη Μπαρτσελόνα και πέρασε τον περισσότερο χρόνο ως δανεικός στην Κορνέλα, στην Ομπραντόιρο και στη Βίρτους Ρόμα .  Μετά την αποχώρησή του από την Μπαρτσελόνα, έπαιξε για τη Γαλατασαράι και την Άλμπα Βερολίνου .

Τον Ιούλιο του 2013 υπέγραψε στην Μπάγερν Μονάχου .  Τον Ιούλιο του 2014 ανακοινώθηκε ότι υπέγραψε διετή επέκταση με την ομάδα.  Στις 11 Ιουλίου 2016, ο Τζέντοβιτς συμφώνησε σε επέκταση συμβολαίου με την Μπάγερν μέχρι το 2018, συμπεριλαμβανομένης της επιλογής ομάδας για την περίοδο 2018-19.  Το 2022 αποδεσμεύτηκε από την  Μπάγερν Μονάχου και υπέγραψε συμβόλαιο με την  Ουνικάχα Μάλαγα.

## Εθνική Βοσνίας
Ήταν ένας από τους βασικούς παίκτες της εθνικής ομάδας της Βοσνίας-Ερζεγοβίνης. Στο Ευρωπαϊκό Πρωτάθλημα του 2011 είχε μέσο όρο 10,6 πόντους, 5,2 ριμπάουντ και 4,2 ασίστ ανά παιχνίδι,  ενώ στο Ευρωπαϊκό Πρωτάθλημα του 2013 είχε κατά μέσο όρο 17,8 πόντους, 5,2 ριμπάουντ και 4,2 ασίστ ανά αγώνα. 

## Προσωπική ζωή
Είναι ο μεγαλύτερος αδερφός του Νεντίμ Τζέντοβιτς . Έχει επίσης γερμανική υπηκοότητα από τον Απρίλιο του 2015.

## Παραπομπές


## Εξωτερικοί σύνδεσμοι
* Ο Νιχάντ Τζέντοβιτς  στο beko-bbl.de
* Ο Νιχάντ Τζέντοβιτς  στο draftexpress.com
* Ο Νιχάντ Τζέντοβιτς στο eurobasket.com
* Ο Νιχάντ Τζέντοβιτς στο euroleague.net
*   
* 

Κατηγορία:Βόσνιοι καλαθοσφαιριστές
Κατηγορία:Καλαθοσφαιριστές Εθνικής Βοσνίας και Ερζεγοβίνης
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Ομπραδόιρο
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Άλμπα Βερολίνου
Κατηγορία:Σελίδες με μη επιθεωρημένες μεταφράσεις
Βελισσάριος Κοντογιάννης

Ο **Βελισσάριος Κοντογιάννης** ήταν Έλληνας ηθοποιός του ελληνικού  κινηματογράφου. Έπαιξε σε περίπου 20 ταινίες εκ των οποίων επτά ήταν της Φίνος Φιλμς. Ήταν ο ηθοποιός στο πορτραίτο του "Χαράλαμπου", του μακαρίτη συζύγου της Γεωργίας Βασιλειάδου στην κωμωδία του 1959 *[[Ο θησαυρός του μακαρίτη]]*. 

Κατηγορία:Έλληνες ηθοποιοί κινηματογράφου
Αβράμιος Αρβήλων

Ο **Άγιος Αβράμιος, επίσκοπος Αρβήλων** (4ος αιώνας μ.Χ.), γνωστός και ως **Αβραάμ**, ήταν επίσκοπος στην πόλη Άρβηλα της Μεσοποταμίας, το σημερινό Ερμπίλ του βόρειου Ιράκ. Τότε η περιοχή ήταν τμήμα της Περσικής Αυτοκρατορίας.

Κατά τη φυλάκιση του επισκόπου Ιωάννου των Αρβήλων, ο Αβράμιος διορίσθηκε ως τοποτηρητής της μητροπόλεως από την τοπική χριστιανική κοινότητα. Λίγο αργότερα, με τον θάνατο του Ιωάννου ως μάρτυρα, ο Αβράμιος τον διαδέχθηκε το 343 μ.Χ. ως επίσκοπος Αρβήλων, θέση στην οποία παρέμεινε μόλις ένα έτος, μέχρι το 344. Ο εκκλησιαστικός ιστορικός Σωζομενός (πέθανε περί το 450) περιγράφει στο δεύτερο βιβλίο της *Εκκλησιαστικής Ιστορίας* του, στο 8ο κεφάλαιο, τους διωγμούς που έλαβαν χώρα στην Περσική Αυτοκρατορία κατά τη βασιλεία του Σαπώρου Β΄ του Μέγα (γνωστού και ως Σαβωρίου ή Σαπόρ, θάν. 379). Γράφει:

Μεταξύ των ονομάτων που κατόρθωσε να ανακτήσει ο Σωζομενός εμφανίζεται και το όνομα του Αβραμίου. Βασανίσθηκε και κατόπιν αποκεφαλίσθηκε το έτος 345 από το καθεστώς του Σαπώρου, επειδή ομολόγησε την πίστη του και αρνήθηκε να λατρεύσει τον θεό του ήλιου στο Τελμάν. Ανακηρύχθηκε άγιος που τιμάται τόσο από την Ορθόδοξη, όσο και από τη Ρωμαιοκαθολική Εκκλησία, από τη μεν πρώτη στις 4 Φεβρουαρίου, από τη δε δεύτερη στις 31 Ιανουαρίου.

## Παραπομπές


## Βιβλιογραφία
* Holweck, F.G.: *A Biographical Dictionary of the Saints*, B. Herder Book Co., St. Louis 1924
* The Bénédictins of Ramsgate: *Ten Thousand Saints, Hagiographic Dictionary*, Brepols 1991, ISBN 2-503-50058-7
* Kirschbaum, Engelbert: στην *Encyclopedia of Christian Iconography* του Wolfgang Braunfels, εκδ. Herder, 1990, ISBN 3-451-21806-2
* Το αντίστοιχο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 140

## Εξωτερικοί σύνδεσμοι
* Ο Αβράμιος Αρβήλων στο *saint.gr*

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Αρχαίοι Μεσοποτάμιοι
Κατηγορία:Ιερομάρτυρες
Κατηγορία:Χριστιανοί μάρτυρες του 4ου αιώνα
Κατηγορία:Επίσκοποι του 4ου αιώνα
Αβράμιος ο Απλούς

Ο **Άγιος Αβράμιος ο Απλούς** ήταν Αιγύπτιος ασκητής, που έζησε αναχωρητικό βίο στην έρημο της Αιγύπτου, σε άγνωστο αιώνα της αρχαιότητας. Διακρίθηκε για την απλότητά του (από όπου και η προσωνυμία «απλούς»), ενώ έγινε περίφημος για τις θαυματουργικές δυνάμεις του. Αναγνωρίζεται ως άγιος, όχι από την Ορθόδοξη Εκκλησία, αλλά από τις μονοφυσιτικές ή προχαλκηδόνιες (ανατολίτικες) Εκκλησίες: την Κοπτική και την Αιθιοπική. Αυτές τιμούν τη μνήμη του στις 27 Οκτωβρίου.

## Παραπομπές


## Πηγή
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 140

Κατηγορία:Άγιοι της Αρχαιότητας
Κατηγορία:Αρχαίοι Αιγύπτιοι
Αγία Παρασκευή Κλειδίου Άρτας

Η **Αγία Παρασκευή** Κλειδίου είναι οικισμός της  τοπικής κοινότητας Κλειδίου, της δημοτικής ενότητας και δήμου Γεωργίου Καραϊσκάκη, της περιφερειακής ενότητας (πρώην νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*.
## Γεωγραφία
Η Αγία Παρασκευή είναι ορεινός οικισμός στο νοτιοανατολικό τμήμα του νομού Άρτας, στις βόρειες απολήξεις του Μακρυνόρους, ακριβώς πάνω στα όρια με τον νομό Αιτωλοακαρνανίας, σε μέσο σταθμικό υψόμετρο 620. Απέχει 35 χλμ. περίπου Α. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Κλειδίου του νομού Άρτας. Με το ΦΕΚ 244Α - 04/12/1997 αποσπάστηκε από την κοινότητα Κλειδίου και προσαρτήθηκε στον δήμο Γεωργίου Καραϊσκάκη.

## Αξιοθέατα
*Η εκκλησία του Αγίου Γεωργίου, με αψίδες περιμετρικά και αξιόλογο καμπαναριό

## Σημείωση
Στην ίδια Δημοτική Ενότητα αλλά στην Κοινότητα Σκουληκαριάς, περίπου 13 χλμ. βορειοανατολικά, είναι ο συνώνυμος οικισμός Αγία Παρασκευή.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 2006 (ΠΛΜ)
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Καρλ Νεχάμερ

Ο **Καρλ Νεχάμερ** (γερμανικά: *Karl Nehammer*, 18 Οκτωβρίου 1972), είναι Αυστριακός πολιτικός, μέλος του Αυστριακού Λαϊκού Κόμματος (ÖVP). Υπηρέτησε ως Ομοσπονδιακός Καγκελάριος της Αυστρίας από τις 6 Δεκεμβρίου 2021 έως τις 29 Σεπτεμβρίου 2024, οπότε αντικαταστάθηκε από τον Νόρμπερτ Χόφερ. 

Προηγουμένως, υπηρέτησε ως Υπουργός Εσωτερικών της Αυστρίας από τον Ιανουάριο του 2020 έως τον Δεκέμβριο του 2021, καθώς και ως μέλος του Εθνικού Συμβουλίου της Αυστρίας από το 2017 έως το 2020. 

Ορκίστηκε Καγκελάριος της Αυστρίας στις 6 Δεκεμβρίου 2021, ύστερα από την παραίτηση του Αλεξάντερ Σάλενμπεργκ.

## Παραπομπές


Κατηγορία:Αυστριακοί καγκελάριοι
Κατηγορία:Αυστριακοί πολιτικοί
Καρδιακή ανακοπή

Η **καρδιακή ανακοπή** είναι μια κατάσταση κατά την οποία η καρδιά σταματά ξαφνικά και απροσδόκητα να χτυπά. Εάν συμβεί αυτό, το αίμα σταματά να ρέει στον εγκέφαλο και σε άλλα ζωτικά όργανα. Εάν δεν αντιμετωπιστεί μέσα σε λίγα λεπτά με απινίδωση και ΚΑΡΠΑ (καρδιοαναπνευστική αναζωογόνηση), καταλήγει σε θάνατο. Πολλές φορές συγχέεται με τον όρο καρδιακή προσβολή (έμφραγμα του μυοκαρδίου) παρόλο που είναι δύο διαφορετικές έννοιες. Η καρδιακή προσβολή συμβαίνει όταν είναι μπλοκαρισμένη η ροή του αίματος σε μέρος του μυοκαρδίου. Κατά τη διάρκεια μιας καρδιακής προσβολής, η καρδιά συνήθως δεν σταματά ξαφνικά να χτυπά. Η καρδιακή ανακοπή, ωστόσο, μπορεί να συμβεί μετά ή κατά τη διάρκεια της ανάρρωσης από την καρδιακή προσβολή και προκαλείται από τη δυσλειτουργία του καρδιακού ηλεκτρικού συστήματος.

Τα βασικά αίτια πρόσκλησης της καρδιακής ανακοπής είναι η κοιλιακή μαρμαρυγή (τύπος αρρυθμίας), άλλα προβλήματα με το ηλεκτρικό σύστημα της καρδίας (π.χ. όταν τα ηλεκτρικά σήματα γίνονται πολύ αργά ή σταματάνε), και σε ορισμένες ασθένειες και καταστάσεις της καρδιάς που προκαλούν προβλήματα στο ηλεκτρικό σύστημά της (π.χ. σε στεφανιαία νόσο, συγγενείς καρδιοπάθειες κ.α.).

Το πρώτο σύμπτωμα της καρδιακής ανακοπής είναι συνήθως η απώλεια συνείδησης (λιποθυμία), ενώ παράλληλα δεν ανιχνεύεται καρδιακός παλμός (σφυγμός). Κάποιοι άνθρωποι πριν λιποθυμήσουν εμφανίζουν έντονο καρδιακό παλμό ή αισθάνονται ζάλη. Κάποιοι άλλοι, μία ώρα πριν την καρδιακή ανακοπή, έχουν πόνο στο στήθος, δύσπνοια, ναυτία (αίσθημα αδιαθεσίας στο στομάχι) ή κάνουν έμετο.

Τα ποσοστά επιβίωσης στις ΗΠΑ είναι περίπου 8% όταν η καρδιακή ανακοπή αντιμετωπιστεί εκτός του νοσοκομειακού περιβάλλοντος. Τα ποσοστά αυτά είναι υψηλότερα όταν η ανακοπή αντιμετωπιστεί μέσα στο νοσοκομείο, αλλά η επιβίωση εξαρτάται σε μεγάλο βαθμό από τον τύπο και την αιτία της καρδιακής ανακοπής. Στις ΗΠΑ καταγράφονται περίπου 535.000 περιπτώσεις το χρόνο. Περίπου 13 ανά 10.000 άτομα (326.000 ή 61%) αντιμετωπίζουν καρδιακή ανακοπή εκτός νοσοκομείου, ενώ 209.000 (39%) εντός νοσοκομείου. Η καρδιακή ανακοπή γίνεται πιο συχνή με την ηλικία και επηρεάζει συχνότερα τους άνδρες παρά τις γυναίκες.

Σε περίπτωση που η καρδιοαναπνευστική αναζωογόνηση είναι επιτυχής, δεν είναι εγγυημένη η πλήρης ανάρρωση, καθώς πολλοί επιζώντες βιώνουν μια σειρά από αναπηρίες, όπως μερική παράλυση, επιληπτικές κρίσεις, δυσκολία στο περπάτημα, στην ομιλία ή στη μνήμη, περιορισμένη συνείδηση, και εγκεφαλικό θάνατο.

## Παραπομπές

Κατηγορία:Επείγοντα ιατρικά περιστατικά
Αγία Παρασκευή Σκουληκαριάς Άρτας

Η **Αγία Παρασκευή** είναι οικισμός της  τοπικής κοινότητας Σκουληκαριάς, της δημοτικής ενότητας και δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

## Γεωγραφία
Η Αγία Παρασκευή είναι ορεινός οικισμός στο νοτιοανατολικό τμήμα του νομού Άρτας. Βρίσκεται στις βορειοδυτικές απολήξεις των Ορέων Βάλτου (κορυφή «Πυραμίδα»), κοντά στα όρια με τον νομό Αιτωλοακαρνανίας και σε μέσο σταθμικό υψόμετρο 940. Απέχει περίπου 41 χλμ. Α. της Άρτας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Σκουληκαριάς. Με το ΦΕΚ 244Α - 04/12/1997 αποσπάστηκε από την κοινότητα Σκουληκαριάς και προσαρτήθηκε στον δήμο Γεωργίου Καραϊσκάκη.

## Αξιοθέατα
*Το **Μοναστήρι Κοίμησης της Θεοτόκου**, 3 χλμ. βόρεια του οικισμού, πριν την Σκουληκαριά. Είναι εγκατελειμμένο αλλά διατηρείται το καθολικό, τρίκλιτη θολωτή βασιλική με μικρό τρούλλο, που ανατολικά καταλήγει σε πεντάπλευρη αψίδα. Είναι πλακοσκέπαστο με απλή τοιχοποιία χωρίς διακόσμηση. Εξαίρεση αποτελούν, το τρίλοβο υπέρθυρο της νότιας εισόδου και κυρίως η αψίδα του ιερού, όπου υπάρχουν κάτω από το γείσο, γύρω - γύρω, εντειχισμένες λίθινες μετόπες με ανάγλυφες έξεργες παραστάσεις, άλλες απλά διακοσμητικές κι άλλες "αφηγηματικές", αφού παριστάνουν σκηνές απ' τη ζωή και την ιστορία των ανθρώπων της περιοχής. Σώζεται μισογκρεμισμένο το κελλί (ένα καμαροσκέπαστο υπόγειο) όπου η καλογριά Ζωϊτσα Ντιμισκή γέννησε τον Γ. Καραϊσκάκη 1782.
*Η εκκλησία της Αγίας Παρασκευής, στη βόρεια είσοδο του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Ανάργυροι Ιωαννίνων

Οι **Ανάργυροι** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Οι Ανάργυροι βρίσκονται σε υψόμετρο 700 μέτρα ενώ απέχουν περίπου 10 χλμ. ΝΔ. από την Ελεούσα (έδρα του δήμου) και 60 χλμ. Δ. από την πόλη των Ιωαννίνων. Το χωριό συγκαταλέγεται στα Γραμμενοχώρια, είναι βόρεια και κοντά στο Γραμμένο ενώ η παλιά του ονομασία από την εποχή της τουρκοκρατίας είναι *Βράβορη* και ήταν υπό την προστασία της Βαλιδέ σουλτάνας. Το χωριό αναφέρεται από τον Παναγιώτη Αραβαντινό, ο οποίος θεωρεί ελληνική την προέλευση της λέξης Βράβορη και τον Ιωάννη Λαμπρίδη, ο οποίος την κατατάσσει στην κατηγορία των τοπικών ονομάτων, που προέκυψαν *"...εκ των ονομάτων αρχηγών επήλιδων ή ιθαγενών...*", τα οποία λήγουν σε γενική ενικού αριθμού. Ο Κωνσταντίνος Οικονόμου θεωρεί ότι είναι σλαβικής προέλευσης είτε από το ουσιαστικό *borvb (δηλ.* "το ζώο, το κτήνος") είτε από το *vbrva* (δηλ. "η ιτιά") και την πρόσθεση της παραγωγικής κατάληξης *-orb*.

Στη νότια άκρη του χωριού, ανάμεσα σε κυπαρίσσια και πεύκα, βρίσκεται η εκκλησία της Κοίμησης της Θεοτόκου. Είναι ο  ενοριακός και κοιμητηριακός ναός των Αναργύρων. Πρόκειται για τρίκλιτη θολωτή βασιλική με νάρθηκα, η οποία κτίστηκε το 1813 στη θέση παλαιού μοναστηριού, ιστορήθηκε το 1826 και αξιοσημείωτο είναι το περίτεχνο τέμπλο της με  πλούσια ανάγλυφη διακόσμηση.

Είναι τόπος γέννησης του ιστοριοδίφη και λόγιου Κωνσταντίνου Δ. Μέρτζιου (1886-1971).

## Διοικητικά στοιχεία
Αναφέρεται επίσημα, μετά την απελευθέρωση της Ηπείρου, με την ονομασία *Βράβορη* το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1927 με το ΦΕΚ 195Α - 16/09/1927 ορίστηκε έδρα της ομώνυμης νεοϊδρυθείσας κοινότητας ενώ το 1954 με το ΦΕΚ 5Α - 11/01/1954 μετονομάστηκε σε Ανάργυροι. Σύμφωνα με το σχέδιο Καλλικράτης αποτελεί την τοπική κοινότητα Αναργύρων της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει ως πληθυσμό 108 κατοίκους ενώ το 1991 είχε 131. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 9,565 χμ² (2011).
## Πληθυσμός

## Εξωτερικοί σύνδεσμοι

* Ιερός Ναός Κοιμήσεως της Θεοτόκου από το http://vravori.blogspot.com/

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Γραμμενοχώρια Ηπείρου

Τα **Γραμμενοχώρια** βρίσκονται στην Ήπειρο και αφορούν χωριά και οικισμούς κοινοτήτων γύρω από το χωριό Γραμμένο στο οποίο οφείλουν την ονομασία τους. Είναι δυτικά από την πόλη των Ιωαννίνων και σε αυτά συμπεριλαμβάνονται, σύμφωνα με μια άποψη, οι οικισμοί Ζωοδόχος, Ανάργυροι, Λοφίσκος, Πετράλωνα, Περάτης, Βαγενίτι, Πολυλόφο, Λύγγος, Λυκοστάνη, Ασβεστοχώρι, Κόντσικα και Μάρμαρα. Σύμφωνα με δεύτερη περιλαμβάνονται η Κωστάνιανη, η Ψήνα, η Δραγοψά και η Λευκοθέα (Αραχωβίτσα).

## Παραπομπές


Κατηγορία:Γεωγραφία της Ηπείρου
Μιλτιάδης Μελαχροινός

Ο **Μιλτιάδης Μελαχροινός (Miltiades Melachrino)** (1856 - 1933) ήταν Έλληνας καπνέμπορος και καπνοβιομήχανος.

## Βιογραφικά στοιχεία
Ο Μιλτιάδης Μελαχροινός γεννήθηκε το 1856 στην Κωνσταντινούπολη και προερχόταν από οικογένεια επιχειρηματιών και βιομηχάνων του καπνού. Σε ηλικία 25 ετών αναχώρησε από την Κωνσταντινούπολη για την Αίγυπτο, όπου δημιούργησε το πρώτο εργοστάσιο τσιγάρων στο Κάιρο και επιδίδεται σε εξαγωγές στην Αμερική και στην Ινδία. Στην συνέχεια επέκτεινε την επιχείρηση στο Λονδίνο και το 1904 ίδρυσε εταιρεία στην Νέα Υόρκη με την επωνυμία "M. Melachrino and Co". Η επιχείρηση του διέθετε παραρτήματα σε Κίνα, Νέα Υόρκη, Καναδά, Τουρκία και Ελλάδα .
Το 1913, πουλάει το εργοστάσιο του και επιστρέφει στην Αίγυπτο, όπου μετέχει σε χρηματιστηριακές επιχειρήσεις και σε εμπόριο βάμβακος.
Πέθανε στην Νέα Υόρκη στις 4 Ιουλίου του 1933.

thumb|Τσιγάρα Μελαχροινού

## Φιλανθρωπικό έργο - Οικογένεια
Το 1916, με δωρεά του ιδρύεται η Μελαχροίνειος Σχολή στην Ηλιούπολη της Αιγύπτου.

Οι γονείς του ήταν ο Αντώνης Μελαχροινός, έμπορος και η Σμαράγδα Μελαχροινού.

Ο διάσημος μουσικός George Melachrino, ήταν γιος του.

Η αδερφή  του, Πηνελόπη Δημητρακοπούλου, ήταν παντρεμένη με τον συμμαθητή του, Αλέξανδρο Δημητρακόπουλο, ανηψιό του μεγαλέμπορου σιτηρών, ευεργέτη των Λαγκαδίων και αγωνιστή του 1821 Δημητρίου Δημητρακοπούλου.

## Πηγές


Κατηγορία:Έλληνες βιομήχανοι
Κατηγορία:Έλληνες επιχειρηματίες
Σύλλη Ικονίου

[thumb|right|300px|Ο πρώην ελληνορθόδοξος ναός του Αρχαγγέλου Μιχαήλ που ιδρύθηκε από την αυτοκράτειρα [Αγία Ελένη.]]
thumb|Ο παπάς και οι τρεις λεοντοκεφαλές, μπροστά από την εκκλησία του Αρχαγγέλου Μιχαήλ
[thumb|right|300 px|Η επιγραφή στα [Καραμανλήδικα (τουρκική διάλεκτος)|καραμανλήδικα στην είσοδο της πρώην ελληνορθόδοξης εκκλησίας του Αρχαγγέλου Μιχαήλ.]]

Η **Σύλλη** (τουρκικά: Sille) είναι ένα μικρό χωριό κοντά στην πόλη Ικόνιο της Τουρκίας.

To 327 μ.Χ. η Αγία Ελένη, μητέρα του Βυζαντινού αυτοκράτορα Κωνσταντίνου, σταμάτησε στη Σύλλη καθοδόν προς την Ιερουσαλήμ για προσκύνημα, είδε τους λαξευμένους ναούς των πρώτων χριστιανικών εποχών και αποφάσισε να χτίσει έναν ναό στη Σύλλη για τους χριστιανούς αφιερωμένο στον Αρχάγγελο Μιχαήλ. Ο Ναός σώζεται μέχρι σήμερα.

Τον 9ο αι. ιδρύθηκε η ορθόδοξη Μονή Αγίου Χαρίτωνος στη Σύλλη κοντά στο Ικόνιο. Είναι λαξευμένη σχεδόν εξ ολοκλήρου στους βράχους μίας χαράδρας του όρους του Αγίου Φιλίππου (σήμερα Τεκελί-Ντάγ).

Η Σύλλη ήταν ένα από τα λίγα χωριά όπου ομιλούνταν η ελληνική καππαδοκική διάλεκτος μέχρι το 1922. Κατοικήθηκε από Έλληνες οι οποίοι ζούσαν εκεί σε ειρηνική συνύπαρξη με τους γειτονικούς Τούρκους του Ικονίου για πάνω από 800 χρόνια.

Ο λόγος αυτής της ειρηνικής συνύπαρξης ήταν ο Τζελαλεντίν Μοχάμεντ Ρουμί, ο οποίος ήταν μάρτυρας ενός θαύματος που συνέβη στο κοντινό ορθόδοξο χριστιανικό μοναστήρι του Αγίου Χαρίτωνα.  Στην τουρκική γλώσσα το μοναστήρι ονομάζεται πλέον Akmanastir και μεταφράζεται ως «Λευκό μοναστήρι». Ο Τζελαλεντίν Ρουμί έχτισε ένα μικρό τζαμί μέσα στη μονή του Αγίου Χαρίτωνα. Είναι επίσης αξιοσημείωτο ότι ο Τζελαλεντίν Ρουμί έγραφε ελληνικά ποιήματα χρησιμοποιώντας την αραβοτουρκική γραφή, ενώ οι Έλληνες χωρικοί της Σύλλης έγραφαν τουρκικά χρησιμοποιώντας το ελληνικό αλφάβητο. Αυτή η μορφή γραφής εξαπλώθηκε σε όλη την περιοχή και ήταν κοινώς γνωστή ως καραμανλήδικα.

Ο Ρουμί ζήτησε από τους Τούρκους να μην κάνουν ποτέ κακό στους Έλληνες του χωριού, και ανέθεσε στους Έλληνες χωρικούς να καθαρίζουν τον δικό του τάφο. Οι Τούρκοι σεβάστηκαν την εντολή του. Σε ταραγμένους καιρούς, πολλά φιρμάνια από τον Σουλτάνο στάλθηκαν στους Τούρκους του Ικονίου, γεγονός που τους υπενθύμιζε την υπόσχεσή τους να μην κάνουν κακό στους κατοίκους της Σύλλης. Η συνύπαρξη των Ελλήνων της Σύλλης με τους γειτονικούς Τούρκους παρέμεινε ειρηνική, γι' αυτό οι κάτοικοι κατάφεραν να διατηρήσουν για πάνω από οκτώ αιώνες τόσο τη μητρική τους ελληνική γλώσσα όσο και την ορθόδοξη χριστιανική τους θρησκεία.

Στις ανταλλαγές πληθυσμών μεταξύ Ελλάδας και Τουρκίας (1923), η Τουρκία και η Ελλάδα αποφάσισαν να ανταλλάξουν πληθυσμό με βάση τη θρησκεία. Μετά το 1924, όλος ο ελληνικός πληθυσμός είχε εγκαταλείψει το χωριό. Η πλειοψηφία αυτού του πληθυσμού εγκαταστάθηκε στο χωριό Νέα Σίλατα στη Χαλκιδική.

Επί του παρόντος, το χωριό προστατεύεται και έγιναν προσπάθειες ανακαίνισης για λόγους συντήρησης και τουριστικούς σκοπούς.

## Παραπομπές


Κατηγορία:Επαρχία Ικονίου
Τέο φαν Ρισελμπέργκε

Ο **Τέο φαν Ρισελμπέργκε** (*Théo van Rysselberghe*) (Γάνδη, 23 Νοεμβρίου 1862 – Βαρ, 13 Δεκεμβρίου 1926) ήταν Βέλγος μετα-ιμπρεσσιονιστής ζωγράφος, σημαντικός καλλιτέχνης με επιρροές από το ρεαλισμό.

## Βιογραφία
Ο φαν Ρισελμπέργκε γεννήθηκε στην πόλη Γάνδη, σε μια γαλλόφωνη οικογένεια. Σπούδασε αρχικά στην Ακαδημία της Γάνδης υπό τον *Theo Canneel* και από το 1879 στην *[[:en:Académie Royale des Beaux-Arts|Académie Royale des Beaux-Arts]]* στις Βρυξέλλες υπό τον Jean-François Portaels. Επηρεάστηκε από τον οριενταλισμό του δασκάλου του και μεταξύ 1882 και 1888 έκανε τρία ταξίδια στο Μαρόκο.

Σε ηλικία δεκαοκτώ ετών είχε ήδη εκθέσει στο Σαλόνι της Γάνδης. Αργότερα ταξίδεψε στην Ισπανία, όπου συνάντησε τον συμπατριώτη του Κονσταντέν Μενιέ. Θαύμασε τους παλιούς δασκάλους στο Μουσείο του Πράδο και αργότερα μελέτησε τους πίνακες του Φρανς Χαλς στο Χάαρλεμ. Μελέτησε τον Χαλς ειδικά για να βελτιώσει την απόδοση του φωτός.

Ο φαν Ρισελμπέργκε ήταν ένας από τους εξέχοντες συνιδρυτές του βελγικού καλλιτεχνικού κύκλου *[[:en:Les XX|Les XX]]* στις 28 Οκτωβρίου 1883. Το 1883 έκανε το δεύτερο ταξίδι του στο Μαρόκο και στη συνέχεια επισκέφτηκε την Ανδαλουσία μαζί με τον Τζον Σίνγκερ Σάρτζεντ. Ξεκίνησε ως ρεαλιστής ζωγράφος, στη συνέχεια στράφηκε προς τον ιμπρεσιονισμό, αναπτύσσοντας όμως το δικό του ρεαλιστικό στυλ. Αργότερα μεταπήδησε από τον ρεαλισμό στον ασπάστηκε τον πουαντιγισμό.

Ο φαν Ρισελμπέργκε θεωρείται κορυφαίος καλλιτέχνης της αβάν-γκαρντ και ο πιο επιφανής Βέλγος νεοϊμπρεσιονιστής.

## Φωτοθήκη

File:Théo van Rysselberghe "Portrait de femme. Bordeaux, musée des Beaux-Arts.jpg
File:1885-THÉO VAN RYSSELBERGHE-Darío de Regoyos tocando la guitarra, 52 x 34,5cm (Museo Nacional del Prado, Madrid).jpg
File:Théo Van Rysselberghe - Portret van Marguerite van Mons.JPG
File:Théo van Rysselberghe - Portrait of Hélène and Michètte Guinotte.jpg
File:Theo van Rysselsberghe La Promenade.jpg
File:Théo van Rysselberghe - Lady in white (Mrs. Théo Van Rysselberghe) reading in the garden at Mortgat.jpg
File:Van Rysselberghe femme et enfant.jpg
File:Theo Van Rysselberghe portrait-of-irma-sethe-1894.jpg
File:Théo van Rysselberghe - Portrait of Maria Sèthe later Maria Van de Velde.jpg
File:Le canal en Flandre par temps triste, 1894.jpg
File:L’ESCAUT EN AMONT D’ANVERS, LE SOIR OR VOILIERS SUR L'ESCAUT.PNG


## Παραπομπές


## Εξωτερικοί σύνδεσμοι

* Théo Van Rysselberghe, Εγκυκλοπαίδεια Μπριτάνικα
* Théo Van Rysselberghe, The Met
* Théo Van Rysselberghe, Εθνική Πινακοθήκη
* Théo Van Rysselberghe, Thyssen-Bornemisza

Κατηγορία:Βέλγοι ζωγράφοι
Κατηγορία:Μετα-ιμπρεσιονιστές ζωγράφοι
Αγγελική Σπανού

Η **Αγγελική Σπανού** (Αθήνα, 1971) είναι Ελληνίδα δημοσιογράφος και συγγραφέας.

Γεννήθηκε στην Αθήνα, όπου και πέρασε τα παιδικά και τα εφηβικά της χρόνια.

Έχει σπουδάσει ελληνική φιλολογία στη Φιλοσοφική σχολή και νομικά στη Νομική σχολή στο Πανεπιστήμιο Αθηνών. 

Από το έτος 1993 εργάζεται ως δημοσιογράφος και αρθρογραφεί συχνά σε μέσα ενημέρωσης όπως Η Καθημερινή, η Athens Voice, «TV Χωρίς Σύνορα» και άλλα, ενώ εμφανίζεται συχνά σε τηλεοράσεις και ραδιόφωνα (ΕΡΤ, ΣΚΑΙ, Action24).

Τον Απρίλιο 2019 κυκλοφόρησε από τις εκδόσεις Πόλις το βιβλίο της «Απαρατήρητοι-ιστορίες ανθρώπων που δεν τους έχεις προσέξει». Τον Δεκέμβριο του 2019 κυκλοφόρησε το βιβλίο της, «Ματιέ». To 2021 ανέβηκε η θεατρική παράσταση "Οι εργαζόμενοι χωρίς όνομα" η οποία είναι βασισμένη στο βιβλίο της «Απαρατήρητοι».
## Εργογραφία
Έχει γράψει τα ακόλουθα βιβλία: 

* *Η Καλύτερή Μου Φίλη* (2022), εκδόσεις Τόπος
* *Τη λένε Μαντώ* (2021), Μεταμεσονύκτιες εκδόσεις
* *Dyspnea* (2020), Μεταμεσονύκτιες εκδόσεις
* *Ματιέ* (2019), Μεταμεσονύκτιες εκδόσεις
* *Απαρατήρητοι* (2019), εκδόσεις Πόλις

## Παραπομπές


Κατηγορία:Ελληνίδες δημοσιογράφοι
Κατηγορία:Έλληνες συγγραφείς του 21ου αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών